**Učebné osnovy**

|  |  |
| --- | --- |
| **Názov predmetu** | **Etická výchova** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | 4. ročník |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 1** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **4 roky** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tejto úlohy sa využíva hlavne zážitkové učenie, ktoré popri informáciách účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahom v rodine, v kolektíve spolužiakov i v iných sociálnych skupinách.

**KOMPETENCIE**

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa aktívne participovať na živote spoločnosti (triedy, školy, regiónu),
* osvoja si prvky prosociálneho správania v rodine, v žiackom kolektíve,
* nadobudnú spôsobilosť na pochopenie hodnoty priateľstva, vzájomnosti a rodiny,
* rozvíjajú svoj postoj k postihnutým, chorým a starým ľuďom.

**VZDELÁVACÍ ŠTANDARD**

**Postoje a spôsobilosti v medziľudských vzťahoch**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 4. ročníka základnej školy vie/dokáže:**  opísať rozdiely správania medzi chlapcami a dievčatami,  rozpoznať vhodné a nevhodné správanie voči osobám opačného pohlavia,  rozpoznať situácie, kde je potrebné ticho a počúvanie, | **Žiak na konci 4. ročníka základnej školy vie/dokáže:**  opísať rozdiely správania medzi chlapcami a dievčatami,  rozpoznať vhodné a nevhodné správanie voči osobám opačného pohlavia,  rozpoznať situácie, kde je potrebné ticho a počúvanie, |

**Reálne a zobrazené vzory**

|  |  |
| --- | --- |
| **Výkonový štandard** | **Obsahový štandard** |
| rozlíšiť na príkladoch pozitívne i negatívne vplyvy televízie a iných komunikačných prostriedkov,  uviesť príklady prosociálnych ľudí zo svojho okolia,  vyjadriť svoj názor na prečítanú knihu, | vzor správania  komunikačné prostriedky a ich úloha  prosociálne vzory v okolí dieťaťa  čitateľský návyk – zdroj prosociálnych vzorov |

**Rozvoj tvorivosti a iniciatívy**

|  |  |
| --- | --- |
| **Výkonový štandard** | **Obsahový štandard** |
|  uviesť príklady vzájomnej užitočnosti,  vymenovať iniciatívy, kde môže preukázať svoj vzťah k ochrane prírody a životného prostredia,  pripraviť si iniciatívy na ochranu prírody, | záujmy rozvíjajúce osobnosť človeka  kvality človeka využité pre spoločné dobro  tvorivosť, iniciatívnosť a vytrvalosť pri riešení každodenných problémov |

**Dohovor o právach dieťaťa**

|  |  |
| --- | --- |
| **Výkonový štandard** | **Obsahový štandard** |
|  vymenovať päť práv dieťaťa,   rozpoznať, ktoré práva dieťaťa sa dodržujú alebo porušujú v jeho prostredí,  vysvetliť potrebu solidarity s deťmi, ktoré dlhodobo trpia nedodržiavaním ich práv,  zapojiť sa do aktivity, ktorá podporuje solidaritu,  vymenovať päť povinností, ktoré má voči iným ľuďom,  , | ľudské práva, práva detí  detská práca  solidarita a prijatie odlišností  povinnosti detí vyplývajúce z ich práv |

**Náš región-naša vlasť**

|  |  |
| --- | --- |
| **Výkonový štandard** | **Obsahový štandard** |
| priradiť svoje bydlisko do lokality regiónu,   pomenovať špecifiká, krásy i možnosti svojho regiónu,  napísať list priateľovi, v ktorom bude vykreslený jeho región,  zostaviť prezentáciu, v ktorej predstaví svoj región,  navrhnúť akciu na pomoc svojho regiónu. | dedina, mesto, región  vlasť, Slovensko  vlastenectvo |

**HODNOTENIE PREDMETU**

Na hodine etickej výchovy žiakov neklasifikujeme známkou, ale slovným hodnotením. Je vhodné a žiaduce jednotlivcov slovne oceniť počas hodiny a skupinu žiakov priebežne i na konci hodiny. Žiaci by mali tiež mať priestor na vyjadrenie, ako sa cítili, ako sa im hodina páčila a v čom by privítali zmenu.